Referat af bestyrelsesmøde i Fransklærerforeningen (FLF) d. 16.1.2016

**Til stede:** Hanne Søllingwraae, Ulla Pedersen, Maria Kindt, Mette Nørbjerg Yde, Elise Balmisse Thomsen, Lisbeth Verstraete-Hansen, Leon Aktor, John Shaun Nolan, Annette Gregersen, Henriette Dittmer, Kader Maikal, Christine Léturgie, Emmelie Pedersen

**Afbud fra:** Iben Schneider

1. **Velkomst og præsentationsrunde**
2. **Valg af dirigent:** Ulla
3. **Valg af referent:** Emmelie
4. **Godkendelse af dagsorden:** “Nyt fra fraktionerne” rykkes op til punkt 6.
5. **Godkendelse af referat:** Godkendt.
6. **Endelig konstituering af bestyrelsen:**

Foreningens mail: fransklaererforeningen@gmail.com

Formand: Christine Léturgie

Næstformand: Maria Kindt

Kasserer: Mette Nørbjerg Yde

Regionalansvarlig(e): Maria Kindt og Mette Nørbjerg Yde

Hjemmeside: Ulla Pedersen, Henriette Dittmer

Kurser: Ulla Pedersen, Hanne Søllingwraae, Henriette Dittmer, Kader Maikal

FranskNyt:

*Ansvarshavende redaktør:* Emmelie Pedersen

*Stx/hf:* Elise Balmisse Thomsen og gerne én mere.

*Læreruddannelsen:* Annette Gregersen

*Hhx:* Iben Schneider? (Shaun forhører sig)

*Grundskolen:* Én fra Jylland (én fra Katrinebjergskolen i Århus Nord? Emmelie kontakter) og én fra Sjælland (Leon Aktor)

*Universitetet:* Lisbeth Verstraete-Hansen

Internationalt samarbejde (herunder FIPF/CEO og nordisk samarbejde): Kader Maikal og Elise Balmisse Thomsen.

Fagligt forum: Maria Kindt, Shaun Nolan, Ulla Pedersen

Gymsprog: Christine Léturgie (Maria Kindt og Mette Nørbjerg Yde)

Pædagogisk Samarbejdsudvalg (PS): Christine Léturgie (Maria Kindt og Mette Nørbjerg Yde)

Ja til sprog: Christine Léturgie (Maria Kindt og Mette Nørbjerg Yde)

1. **Nyt fra fraktionerne:**
	1. *Grundskolen*: (Leon Aktor)
		1. Håber på at fremskaffe tallene for fransks udbredelse i dette skoleår mhp. sammenligning/ udvikling i forhold til senere år (folkeskoler og efterskoler). Leon taler med Dorte Buhl (læringskonsulet for fransk). Tallene fra ungdomsskolerne og privatskolerne ønsker vi også at kende.

Kader nævner vigtigheden af at gymnasierne ’bejler’ til grundskolerne og viser dem, hvad fransk kan. Gymnasielærerne skal være mere proaktive. Kader nævner et tiltag i Århus, der hedder *Café*.

Elise nævner vigtigheden af at fransklærere på alle niveauer kommunikerer med hinanden. Kontakt til ’ildsjæle’ skal tydeliggøres. F.eks. i FranskNyt.

Christine spørger om FLF kan lave materiale med gymnasieelever i fransk, som grundskolelærerne kan bruge. Leon minder om at han har en mailliste på omtrent 300 grundskolelærere i fransk.

Ulla foreslår at én samler alle de gode idéer og tiltag, som allerede findes i grundskole-/gymnasieregi og formidler i f.eks. FranskNyt og via Leons mailliste.

* + 1. Prøverammerne laves om. Fra sommertermin 2016 er der kun én censor på de skriftlige prøver. Klokkeklart ’nej’ til gruppeeksaminer i sprog pga. rapport som tilsyneladende viser at de fagligt udfordrede elever taber på denne prøveform.
	1. *Hhx*: (Shaun Nolan)
		1. Et kursus i udvikling af hhx-profil blev afviklet i Århus i efteråret 2015. Meget vellykket kursus med positive evalueringer fra deltagerne.
		2. Shaun og Leon deltog i en RUC-konference om RUCs udbud af sprogprofiler som supplement til en bachelor, bl.a. med deltagelse af repræsentanter fra DI. Det er dog bekymrende at de studerende ikke får ECTS-point for at tage en sådan sprogprofil.
	2. *Universiteterne*: (Lisbeth Verstraete-Hansen)
		1. Besparelser: Universiteterne skal spare mange penge på sproguddannelserne. Det betyder nye studieordninger. Lisbeth er med i en udviklingsgruppe (sammen med tysk og spansk) som skal tage sig særligt af første semester, så det hænger bedre sammen med gymnasiet (der er et stort frafald på første semester). Lisbeth vil gerne have en referencegruppe af gymnasielærere til sparring og kommentarer på arbejdet i udviklingsgruppen. Efter CBS’ nedlæggelse af fransk spørger Lisbeth: ”Hvordan får man CBS-orienterede studerende til at vælge en universitetsuddannelse?”

Kader foreslår en ’ambassadør’-ordning med universitetsstuderende, der besøger gymnasierne. Kader nævner ’alumniambassadører’ fra Handelshøjskolen, som taler med gymnasieelever om konkrete jobs indenfor sprog og erhverv.

Maria nævner en video, som hendes fransk A-niveauelever har lavet som reklame for kommende/ interesserede elever.

Emmelie fortæller, at der har været afviklet ’brobygningsbesøg’ for 1g- og 2g-gymnasieelever fra Silkeborg på universitetet i Århus. En dag med forskellige workshops, arrangeret af Fransk Institut (Steen Bille).

Christine nævner vigtigheden af at sprogundervisning ikke kun er litteratur og sprog, men også samfund, politik og erhverv. Eleverne skal fanges tidligere, gerne i 1g. Frankofoni (f.eks. med fokus på Afrika) kan favne dette.

* 1. *Læreruddannelserne*: (Annette Gregersen)
		1. Der er sparerunde, men sprogfagene rammes forholdsvis mildt. Der satses på at lave en sproglærerprofil. Sprogkonsortium (KU, Metropol og Læreruddannelsen, UCC/ Zahle) har søgt AP Møller om penge til efter-/videreuddannelse af fransklærere og har modtaget 12,3 millioner. Samarbejde med Kbh Kommune.
		2. Mange studerende på Zahle fordi enkeltfagsstuderende mangler kompetencer. Lærerstuderende kan tage et modul på KU (pædagogikmodul på kandidatniveau) og et modul på Zahle. VIA i Århus har startet fransk op, pt 10 studerende. Århus Kommune har besluttet at ligestille tysk og fransk i grundskolen.
		3. *Colloque* i november (København, arrangeres af Institut Français): For få gymnasielærere deltager. Ulla minder om at der er deadline i maj til GL-efteruddannelsesbladet for annoncering af *le colloque*. Leon nævner, at indholdet skal være interessant for gymnasielærere. Maria og Annette foreslår, at der kan være et overordnet samfundsaktuelt tema, som kan vinkles afhængigt af niveau (*la musique française, la francophonie…*). Sylvie, Leon, Annette og Christine mødes herom.

Emmelie foreslår at bruge regionsrepræsentanterne til f.eks. at sende mails ud om forestående arrangementer osv.

1. **GL Sprogtænketank og UVM Praktikerpanel:** (Christine) Der er 3 pladser i GLs Sprogtænketank. Christine kontakter først Tysklærerforeningen, herefter GL, for at argumentere for en 4.plads i Tænketanken, ud fra problematikken i at ligestille fransk, tysk og engelsk som ’fortsættersprog’.

**UVM Praktikerpanel:** Undervisningsministeren søger 12-15 ’praktikere’ som kan deltage i et møde vedr. reformudspil. Maria vil gerne deltage. FLF anbefaler Maria Kindt at deltage.

1. **Besparelser i uddannelsessektoren:** (Christine) I forbindelse med omprioriteringsbidraget risikerer vi at de små sproghold ikke oprettes. I yderste konsekvens kan dette betyde fyringer. I så fald må GL have tallene. Christine kontakter Lene Kirk eller Frank Østergaard om (nedlæggelsen af) franskhold, særligt interessant for det kommende skoleår (2016-2017).
2. **Internationalt:** XIV FIPF-verdenskongres (Liège): Lisbeth Østergaard har tilbudt at tage til Liège til sommer (FIPF). Elise undersøger om hun kan deltage. Kader og Lisbeth tager afsted sammen, såfremt Elise ikke kan tage afsted. Frist: 30.januar for tilmelding. Skab kontakt til andre franskkolleger som f.eks. kan skrive til FranskNyt ☺
3. **FranskNyt - næste nummer og fremtiden:** (Emmelie)

Elise og Emmelie formulerer 5-6 spørgsmål til FLF-medlemmerne om (muligt/ fremtidigt) indhold i FranskNyt. Spørgeskemaet sendes ud til medlemmerne ultimo januar 2016. Besvarelsen må danne rammen for den fremtidige udformning af FranskNyt.

DLF/H har overtaget depot af trykte FranskNyt. Man kan skrive og få et eller mange eksemplarer tilsendt til uddeling på f.eks. kurser som reklame for foreningen.

Det kommende nummer (forår 2016): Tema: ***”På tværs af franskfaget”***

Forslag til indhold:

* 1. Artikel: ”Den gode historie om brobygning i fransk”: Sprogambassadører fra *Café* og andre tiltag med brobygning i sprogregi (f.eks. *”Bliv klog på sprog”*, *”Sprog bygger bro”* i Silkeborg). Koblet med artikel om udbredelsen af fransk i grundskolen (Leon har skrevet en artikel fra sidste år).
	2. Informations-’boks’ i FranskNyt med tydeliggørelse af Fransklærerforeningens bestyrelsesmedlemmer og opfordring til kontakt og sparring.

Ligeledes ’boks’ om regionsrepræsentanterne og hvad de laver.

* 1. Informations-’boks’ om hvad FranskNyt er (hvilket indhold kan forventes, hvilke temaer kan behandles, og vi tager gerne mod indlæg!).
	2. Connie Pedersen: Artikel om aktuel fransk politik.
	3. Notat (Leon Aktor): Information om at grundskolelærerne der er eller der bliver medlem af Sproglærerforeningen og derved opnår et billigere medlemskab af FLF.
	4. Notat (Ulla?): Tak til de afgående bestyrelsesmedlemmer
	5. Profil af den nye bestyrelse (henvis i øvrigt til hjemmesiden)
	6. Leder til bladet
1. **Kurser:** (Ulla og Hanne)
2. **Hhx-profilen** (efterår 2015, Århus): Sigtet var at ’ramme ren hhx’. Lille underskud. 17 deltagere. Meget tilfredse deltagere, men også interesse for fortsat at deltage i stx/hhx-kurser.
3. **Fagdidaktisk midtvejskursus** (december 2015, Middelfart): Rigtig god stemning, godt kollegialt samvær, godt program. Gav overskud. 85 deltagere.

Hanne: **Kursus om e- og i-bøger og elektroniske tavler**. Udskyder kurset til en gang i efteråret (12 tilmeldte i Kbh, meget få de andre steder i landet). Ulla: **Skriftlighed i praksis** (omkring den nye eksamensform), næste skoleår, i samarbejde med regionsrepræsentanterne.

1. **Samarbejdet med DLF/H:** (Mette)
* Der er pt. 533 medlemmer af FLF.
* DLF/H har sendt regning for 4.kvartal: 6000 kr. hvilket ligger under budgettet (blev nedsat fra 50000 til 40000 kr., jf. referat fra generalforsamling, nov. 2015).
* Pt Frank den eneste der har adgang til foreningens konto i DanskeBank. Fremtidigt: Mette som Nem-Id-administrator (FLF styrer kontoen) eller Jane fra DLF/H? Bestyrelsen mener at FLF skal styre kontoen. Ulla og Hanne ønsker oprettelse af ny konto til kursusafholdelse (til brugerbetaling).
* Mette og Christine skal have Visa-/Dankort til FLFs konto (Mette har overtaget Franks kort).
* Mette orienterer om det opdaterede udgiftsbilag. Scan kvitteringer ind og send til Mette, som videresender til Jane (DLF/H), hvorefter udlæg refunderes. Bemærk: Hvis der købes gavekort for mere end 500 kr. skal det indberettes til SKAT (sidestilles med honorar).
* Nye medlemmer: Vil vi sende papirversion af FranskNyt til nye medlemmer - eller elektronisk? Det koster mere at sende, men det er en reel hilsen til nye medlemmer. Antal blade må komme an på vægten (1, 2 eller 3 blade).
1. **Hjemmesiden:** (Ulla) [www.fransklaererforeningen.dk](http://www.fransklaererforeningen.dk)

Opdateres løbende, bl.a. med Christines radiointerview. Send (sorteret!) materiale ☺

1. **Nordisk konference i anledning af 80-året for Fransklærerforeningen**: (Christine)

Invitation til Skandinavien, Færøerne og Grønland.

November: F.eks. Nordisk konference og generalforsamling torsdag kl. 15-17, *colloque* fredag.

Planlægning udskydes til kommende bestyrelsesmøde. Skal være punkt 1/ højt på dagsordenen.

Christine, Annette, Leon og Sylvie taler sammen forinden.

1. **Årsmøde for regionsrepræsentanterne:** (Mette og Maria)

Afholdt på Nærum Gymnasium (fredag d. 15. januar 2016). 12 deltagere, inkl. bestyrelsesmedlemmer. God dag med meget sparring og gode oplæg. Blev afsluttet med middag på restaurant.

Repræsentanterne ønsker et årligt møde. Næste årsmøde planlægges til januar/ februar 2017. Kan med fordel afholdes forskellige steder i landet, f.eks. Fyn næste gang.

1. **Næste møde:** april 2016 i Århus-området.

I tilfælde af reformudspil inden maj afholdes Skypemøde.

1. **Evt.**: (Emmelie) Kan vi finde et godt diskussionsforum for drøftelser i bestyrelsen? Mailkorrespondancen er uoverskuelig og uegnet til diskussioner. Google Doc er foreslået.

**Referent:** Emmelie Pedersen